b"\n_START_ARTICLE_\nHarry Potter in svetinje smrti\n_START_SECTION_\nOdhod od Dursleyjevih\n_START_PARAGRAPH_\nKo bo Harry dopolnil 17 let, bo za\xc5\xa1\xc4\x8dita, ki mu jo je podarila njegova mati, izgubila svojo mo\xc4\x8d. Zato se \xc4\x8dlani Feniksovega reda odlo\xc4\x8dijo, da ga bodo nekaj dni pred tem odpeljali na varno. Med njihovim odhodom  jih pri\xc4\x8daka zaseda Jedcev smrti in kljub \xc5\xa1estim Harryjevim dvojnikom Mrlakenstein prepozna pravega ter ga napade. Harryja re\xc5\xa1i njegova palica, v napadu pa umreta Hedwig in Alastor \xc2\xbbNoru\xc4\x8d\xc2\xab Nergga, medtem ko Robaus Raws Georgeu Weasleyju odre\xc5\xbee uho._NEWLINE_Nekaj dni kasneje minister za \xc4\x8daranje Rufus Tepeshkar Ronu, Harryju in Hermioni prinese, kar jim je v oporoki zapustil Albus Dumbledore: Ron dobi Uga\xc5\xa1evalnik, Hermiona knjigo otro\xc5\xa1kih pravljic Barda Biritcha, napisano v starodavnih runah, Harry pa Zlati Zviz, ki ga je ujel na svoji prvi tekmi Quidditcha. Harryju je Dumbledore zapustil tudi me\xc4\x8d Godrica Gryfondoma, ki pa je po ministrovih besedah starodaven relikt, ki ni nikoli pripadal Dumbledorju, temve\xc4\x8d Bradavi\xc4\x8darki. Harry na Zvizu kasneje odkrije skrivnostne besede\xc2\xa0\xc2\xbbMoj klju\xc4\x8d je zaklju\xc4\x8dek\xc2\xab, a ga ne more odpreti, niti ne razume, kaj naj bi skrivnostne besede pomenile.\n_START_SECTION_\nIskanje Skri\xc5\xbevnov\n_START_PARAGRAPH_\nMed poroko Billa Weasleyja in Fleur Delacour, Krallek Kehomet s pomo\xc4\x8djo Varuha zbranim po\xc5\xa1lje sporo\xc4\x8dilo:\xc2\xa0\xc2\xbbMinistrstvo je padlo. Tepeshkar je mrtev. Prihajajo.\xc2\xab\xc2\xa0Kmalu pride mnogo Jedcev smrti, Harry, Ron in Hermiona pa v splo\xc5\xa1nem kaosu pobegnejo in se zate\xc4\x8dejo v hi\xc5\xa1o dru\xc5\xbeine Black, ki jo je Harryju zapustil Sirius. Hermiona, ki je tak\xc5\xa1en odhod od Weasleyev pri\xc4\x8dakovala, je v torbico spravila vse stvari, ki so jih potrebovali na poti. V Harryevi hi\xc5\xa1i opazijo, da se za\xc4\x8detnice imena Regulusa Arturusa Blacka, Siriusovega brata, skladajo z za\xc4\x8detnicami R.A.B., podpisanimi na pismu v medaljonu - la\xc5\xbenemu skri\xc5\xbevnu iz jame. (HP6) Hermiona se spomni, da so prej\xc5\xa1nje poletje med \xc4\x8di\xc5\xa1\xc4\x8denjem hi\xc5\xa1e dru\xc5\xbeine Black na\xc5\xa1li prav tak medaljon, zato Harry po\xc5\xa1lje hi\xc5\xa1nega vilinca Spacka, da najde Tobakarolusa Smrata, ki je medaljon pred letom dni ukradel. Ta prizna svojo krivdo in pove, da je z njim podkupil Kalavaro Temyno, ki dela na Ministrstvu za \xc4\x8daranje. S temi informacijami se trojica s pomo\xc4\x8djo mnogobitnega napoja pretihotapi na Ministrstvo za \xc4\x8daranje. Tam jih \xc4\x8daka kar nekaj zapletov in ne da bi na\xc4\x8drtovali se morajo na Ministrvstvu lo\xc4\x8diti. Zlobnim Jedcem pa komaj pobegnejo._NEWLINE_Njihovo skrivali\xc5\xa1\xc4\x8de v hi\xc5\xa1i dru\xc5\xbeine Black je bilo ob tem odkrito, zato trojica pobegne.Spet se tukaj izka\xc5\xbee Hermiona, ki je v tvojo torbico spravila tudi \xc5\xa1otor v katerem so taborili na svetovnem prvenstvu iz quddicha. Tako se vak dan izdejanjajo na razli\xc4\x8dne kraje in se za\xc5\xa1\xc4\x8ditijo z razli\xc4\x8dnimi varnostnimi uroki. Me Po nekaj mesecih presli\xc5\xa1ijo, da je v zakladnici Krasotilye L'Ohol spravljena kopija Gryfondomovega me\xc4\x8da, \xc4\x8deprav ta misli, da je originalen. Ko Harry izve, da je Dumbledore me\xc4\x8d uporabil, da je z njim uni\xc4\x8dil enega od skri\xc5\xbevnov, ga \xc5\xbeeli poiskati in z njim uni\xc4\x8diti tudi medaljon. A Ron, ki se zboji za varnost svojih star\xc5\xa1ev in razo\xc4\x8daran nad Harryjevim pomankljivim na\xc4\x8drtom, jezen odide. Harry in Hermiona se odpravita v Godricov dol, saj upata, da je Dumbledore tam skril Gryfondomov me\xc4\x8d. A namesto tega ju napadeta Mrlakenstein in njegova ka\xc4\x8da Nagini. Med komaj\xc5\xa1njim pobegom Hermiona nehote zlomi Harryjevo \xc4\x8darobno palico. _NEWLINE_Neke no\xc4\x8di Varuh v obliki ko\xc5\xa1ute, Harryja odpelje do Gryfondomovega me\xc4\x8da. Ko ga Harry sku\xc5\xa1a spraviti iz zaledenelega jezera, ga medaljon, ki ga ima obe\xc5\xa1enega okoli vratu, sku\xc5\xa1a zadaviti. Ron, ki se ravno v tistem trenutku vrne, Harryja re\xc5\xa1i in uni\xc4\x8di skri\xc5\xbeven. \xc4\x8ceprav je Hermiona besna na Rona ker je od\xc5\xa1el, je ta vir koristnih informacij in jima pove, da je Mrlakensteinovo ime zakleto: kdorkoli ga spregovori, izni\xc4\x8di vso \xc4\x8darobno za\xc5\xa1\xc4\x8dito in razkrije svojo lokacijo, tako da ga Jedci smrti hitro najdejo.\n_START_SECTION_\nSvetinje smrti\n_START_PARAGRAPH_\nTrojica obi\xc5\xa1\xc4\x8de Xenophilusa Liupko ter ga povpra\xc5\xa1a o pomenu simbola, ki so ga \xc5\xbee ve\xc4\x8dkrat sre\xc4\x8dali (prvi\xc4\x8d ga je Hermiona odkrila v knjigi, ki ji jo je zapustil Albus Dumbledore, drugi\xc4\x8d pa sta ga Harry in Hermiona videla zapisanega na nagrobniku dru\xc5\xbeine Peverell v Godrikovem dolu). Pove jim, da simbol prestavlja tri legendarne predmete, ki gospodujejo smrti: prapalica, kamen vstajenja in pla\xc5\xa1\xc4\x8d nevidnosti. Harry je prepri\xc4\x8dan, da je pla\xc5\xa1\xc4\x8d nevidnosti, ki ga je podedoval od o\xc4\x8deta, eden od Svetinj smrti. Nato pa Xenophilius izda lokacijo trojice Ministrstvu za \xc4\x8daranje, saj so Jedci smrti ugrabili njegovo h\xc4\x8derko, Loono Liupko in Xenophilus je prepri\xc4\x8dan, da jo bodo izpustili, \xc4\x8de sodeluje z njimi. Trojica za las pobegne._NEWLINE_V taboru skupina grabe\xc5\xbeev zajame trojico, po tem ko Harry nenamerno izgovori Mrlakensteinovo ime (s tem ukrepom, so na ministrstvu verjeli, da ga bodo ujeli, saj si je le redkokdo dovolil izgovoriti to ime). Zaprejo jih v hi\xc5\xa1o dru\xc5\xbeine Malfoy, skupaj z Loono, Olchenbatom ter goblinom Kremplackom. Ker med njihovimi stvarmi Krasotilya L'Ohol najde me\xc4\x8d Godrica Gryfondoma, se prestra\xc5\xa1i, da so vdrli v njeno zakladnico ter mu\xc4\x8di Hermiono, da bi od nje dobila informacije. V sobi z zaporniki se pojavi Trapets, da bi jih re\xc5\xa1il. Najprej je na varno odpeljal Olchenbata, goblina in Loono. Ta\xc4\x8das pa Marius Mally napade Rona in Harryja, kateri po od njega zahteva povra\xc4\x8dilo \xc5\xbeivljenjskega dolga. Marius popusti svoj prijem, v ma\xc5\xa1\xc4\x8devanje pa ga zadavi njegova lastna srebrna roka, ki mu jo je podaril Mrlakenstein. Harry in Ron pohitita navzgor, da bi re\xc5\xa1ila Hermiono. Harry Dracu in Krasotilyi odvzame \xc4\x8darobne palice, nato pa skupaj z Ronom in Hermiono pobegne v Bre\xc5\xbeni dom, hi\xc5\xa1o Billa in Fleur. Tik pred njihovim pobegom Krasotilya v Trapetsa vr\xc5\xbee no\xc5\xbe, zaradi \xc4\x8desar ta kmalu umre. Harry vilinca pokoplje blizu ko\xc4\x8de._NEWLINE_V ko\xc4\x8di Olchenbat potrdi obstoj Prapalice in jim pove, da lahko \xc4\x8darobna palica, \xc4\x8de jo nekdo odvzame njenemu prej\xc5\xa1njemu lastniku, spremeni svojo zvestobo. Trojica s Kremplackom na\xc4\x8drtuje vdor v Gringott, saj so prepri\xc4\x8dani, da je v zakladnici Krasotilye L'Ohol \xc5\xa1e eden izmed skri\xc5\xbevnov S Kremplackovo pomo\xc4\x8djo in mnogobitnim napojem pridejo v zakladnico L'Oholovih. Najdejo skri\xc5\xbeven  v obliki posodice, s tem pa spro\xc5\xbeijo urok s katerim se zlatnina v zakladnici za\xc4\x8dne mno\xc5\xbeiti in v vsesplo\xc5\xa1ni zmedi Kremplack pobegne z Gryfondomovim me\xc4\x8dem, trojica pa osvobodi zmaja, ki stra\xc5\xbei vhod v zakladnico ter na njegovem hrbtu poleti iz banke. Za tem Mrlakenstein spozna, da uni\xc4\x8dujejo njegove skri\xc5\xbevne. Skozi svojo povezavo s Harryjem mu nenamerno izda, da je eden izmed skri\xc5\xbevnov na Bradavi\xc4\x8darki.\n_START_SECTION_\nBitka za Bradavi\xc4\x8darko\n_START_PARAGRAPH_\nTrojica odhiti v Meryascoveeno, od koder jim Aberforth Dumbledore, brat Albusa Dumbledorja, skozi skrivni prehod pomaga priti v Bradavi\xc4\x8darko. Harry opozori profesorje na Mrlakensteinov prihod, zato se odlo\xc4\x8dijo, da bodo Bradavi\xc4\x8darko sku\xc5\xa1ali za\xc5\xa1\xc4\x8dititi. Feniksov red, Dumbledorjeva armada in biv\xc5\xa1i dijaki (kot na primer Oliver Wood in Percy Weasley) jim prispejo na pomo\xc4\x8d, ko Mrlakensteinovi privr\xc5\xbeenci napadejo grad. Fred Weasley je ena izmed zgodnjih \xc5\xbertev spopada, poleg Remusa in Fatale Wulf ter Colina Creeveya. Med bitko Harry spozna, da je skri\xc5\xbeven diadem Daniele Drznvraan ter se spomni, da ga je videl v Sobi K\xc5\xbdTD. Medtem Ron in Hermiona vdreta v Dvorano skrivnosti in nabereta baziliskove zobe; Hermiona z enim izmed njih uni\xc4\x8di horkruc - \xc4\x8da\xc5\xa1o. V Sobi K\xc5\xbdTD trojico napadejo Dreco, Crabbe in Goyle. Crabbe izgubi nadzor nad mogo\xc4\x8dnim urokom\xc2\xa0\xc2\xbbFiendfyre\xc2\xab\xc2\xa0(mogo\xc4\x8dni ogenj), ki ga ubije ter uni\xc4\x8di diadem. Ron in Harry re\xc5\xa1ita Dreca in Goyla._NEWLINE_Harry pogleda v Mrlakensteinove misli ter se odpravi proti Besne\xc4\x8di brunarici, kjer Mrlakenstein uka\xc5\xbee Nagini, naj ubije Rawsa. Misli namre\xc4\x8d, da je Raws postal gospodar prapalice, ko je ubil Dumbledorja (ta je bil poprej njen gospodar) in da bo palica po Rawsovi smrti slu\xc5\xbeila njemu. Mrlakenstein odide in Raws, umirajo\xc4\x8d, da Harryju svoje misli. Razkrijejo, da je bil Raws vedno zvest Dumbledorju, motiv \xc4\x8demur je bila njegova dolgoletna ljubezen do Lily Potter, Harryjeve matere. Vidi Dumbledorja, ki, obsojen na smrt zaradi uroka skri\xc5\xbevna-prstana, Rawsu naro\xc4\x8di, naj ga ob primernem trenutku ubije ter s tem prihrani muke Drecu Malfoyu, ki naj bi to storil. Harry tudi odkrije, da je bil Raws tisti, ki je Harryju poslal Varuha v obliki ko\xc5\xa1ute ter ga popeljal do Gryfondomovega me\xc4\x8da. Najpomembnej\xc5\xa1e razodetje Rawsovih spominov pa je, da je Mrlakenstein Harryja naredil za svoj sedmi skri\xc5\xbeven. Zato Mrlakenstein ne more umreti, dokler on (Harry), \xc5\xa1e \xc5\xbeivi._NEWLINE_Vdan v usodo se Harry sam odpravi proti Prepovedanemu gozdu, kjer ga \xc4\x8daka Mrlakenstein. Ugotovi, da\xc2\xa0\xc2\xbbzaklju\xc4\x8dek\xc2\xab\xc2\xa0z napisa na zlatem zvizu pomeni njegovo smrt. Vanj za\xc5\xa1epeta\xc2\xa0\xc2\xbbUmrl bom,\xc2\xab\xc2\xa0Zviz se odpre in v njem se skriva Kamen vstajenja. Harry z njim obudi svoje star\xc5\xa1e, Siriusa ter Remusa, ki mu pomagajo najti pot do Mrlakensteinovega tabora. Tam se mu Harry brez upiranja pusti napasti s kletvijo smrti - Avada Kedavra. Prebudi se v nezemeljskem prostoru, negotov, ali je \xc5\xbeiv ali mrtev. Prika\xc5\xbee se Dumbledore in mu razlo\xc5\xbei, da, kakor Mrlakenstein ne more umreti zaradi ko\xc5\xa1\xc4\x8dka du\xc5\xa1e v Harryjevem telesu, prav tako tudi Harry ne more umreti zaradi kapljice krvi v Mrlakensteinu. (HP4) Pove mu tudi, da je Mrlakenstein z urokom smrti ubil del lastne du\xc5\xa1e, ki je prebival v Harryju. Slednji dobi prilo\xc5\xbenost, da se vrne v svet \xc5\xbeivih ali da\xc2\xa0\xc2\xbbodide naprej\xc2\xab._NEWLINE_Harry se prebudi a se pretvarja, da je mrtev in Hagrid Ruralus ga prisiljen kot trofejo Mrlakensteinovi vojski odnese pred Bradavi\xc4\x8darko. Ko izbruhne bitka se Harry skrije pod Pla\xc5\xa1\xc4\x8d nevidnosti, Neville Velerit pa iz Klobuka Izbiruha povle\xc4\x8de Gryfondomov me\xc4\x8d ter z njim Nagini odseka glavo ter tako uni\xc4\x8di zadnji skri\xc5\xbeven. Medtem ko se Minerva McHudurra, Limax Hudlagod in Krallek Kehomet borijo z Mrlakensteinom, Molly Weasley s smrtonosnim urokom premaga Krastotilyo L'Ohol. Harry se razkrije ter se soo\xc4\x8di z Mrlakensteinom. Ve, da slednji z Rawsovo smrtjo ni postal gospodar Starostne palice, saj je Dumbledorja razoro\xc5\xbeil Draco Malfoy. Ko je Harry kasneje razoro\xc5\xbeil Draca je sam postal gospodar prapalice. Mrlakenstein Harryja napade z urokom Avada Kedavra, a prapalica za\xc5\xa1\xc4\x8diti svojega gospodarja, urok se odbije v Mrlakensteina in ta oble\xc5\xbei mrtev._NEWLINE_Kmalu po bitki Harry obi\xc5\xa1\xc4\x8de Dumbledorjev portret ter mu pove, da bo obdr\xc5\xbeal pla\xc5\xa1\xc4\x8d nevidnosti, da pa bi prepre\xc4\x8dil ponovno zdru\xc5\xbeitev Svetinj smrti bo Kamen vstajenja pustil v Prepovedanem gozdu, kamor mu je ponesre\xc4\x8di padel, prapalico pa vrnil v Dumbledorjevo grobnico. \xc4\x8ce bo Harry umrl naravne smrti in bo kot tak ostal nepremagan, bo palica izgubila svojo mo\xc4\x8d. Dumbledore na\xc4\x8drtu prikima. Preden jo vrne v grobnico, Harry z njo popravi svojo staro \xc4\x8darobno palico.\n_START_SECTION_\nEpilog\n_START_PARAGRAPH_\nDevetnajst let kasneje je Harry poro\xc4\x8den z Ginny, s katero ima tudi tri otroke: Jamesa, Lily in Albusa Robausa. Ron in Hermiona sta poro\xc4\x8dena in imata dva otroka: Rose in Huga. Dru\xc5\xbeini se sre\xc4\x8data na postaji King's Cross, od koder se Albus odpravlja na svoje prvo leto \xc5\xa1olanja na Bradavi\xc4\x8darki. James je najstarej\xc5\xa1i izmed Harryjevih otrok in Bradavi\xc4\x8darko \xc5\xbee pozna, Lily pa bo tja od\xc5\xa1la \xc4\x8dez dve leti. Harryjev devetnajstletni kumi\xc4\x8d, Teddy Lupin, sin pokojnih Fatale in Remusa Wulfa, je blizu dru\xc5\xbeini Potter. James ga vidi, kako se poljublja z Victoire Weasley, najstarej\xc5\xa1o h\xc4\x8derko Billa in Fleur. Harry opazi Draca Malfoya, njegovo \xc5\xbeeno ter sina Scorpiusa. Albus se boji, da bo pristal v Spolzgadu, a Harry ga potola\xc5\xbei in mu pove, da je poimenovan po dveh ravnateljih Bradavi\xc4\x8darke - eden od njiju je bil v Spolzgardu in bil je najpogumnej\xc5\xa1i \xc4\x8dlovek, kar jih Harry pozna. Doda \xc5\xa1e, da je Klobuk Izbiruh upo\xc5\xa1teval njegove \xc5\xbeelje ter ga poslal v Gryfondom. Neville Velerit je sedaj profesor na Bradavi\xc4\x8darki in Harryjev dober prijatelj. Knjiga se zaklju\xc4\x8di z besedami:\xc2\xabBrazgotina ga ne mu\xc4\x8di \xc5\xbee devetnajst let. Vse je v najlep\xc5\xa1em redu.\xc2\xab"